Klaipėdos laivų paradas

Klaipėdos laivų paradas - kasmetinė Klaipėdos šventė vykstanti gegužės 20 dieną arba artimiausią jai savaitgalį.

Šventės metu mieste vyksta kultūriniai, sportiniai ir pramoginiai renginiai: gatvės muzikantų pasirodymai, tautodailės mugė, Lietuvos karinių jūrų pajėgų laivų lankymas. Šią dieną prie paminklo "Albertas" jūrai iškilmingai prisiekia Lietuvos aukštosios jūreivystės mokyklos pirmakursiai, vyksta "Albanassco" apdovanojimų įteikimo ceremonija, o vakare Kuršių mariose rengiamas naktinis, įvairiomis šviečiančiomis dekoracijomis papuoštų laivų paradas. Renginių vieta - Kruizinių ir karo laivų terminalas.

 Istorija 
Pirmą kartą Klaipėdos laivų paradas surengtas 2010 m. gegužės 22 d. VšĮ "Klaipėdos publika" iniciatyva.http://www.ve.lt/naujienos/lietuva/lietuvos-naujienos/klaipedos-laivu-paradas-jau-renka-igulas/ Renginio sumanytojas ir idėjos autorius Romandas Žiubryshttps://www.vz.lt/laisvalaikis/pomegiai/2016/05/14/no-title Straipsnis apie 2016 m. Klaipėdos laivų paradą ir jo istoriją šventei parinko datą, artimiausią Europos jūros dienai, kuri Europos komisijos sprendimu nuo 2008 m. minima gegužės 20 d. Kuriant šventės programą aktyviai dalyvavo Lietuvos karinės jūrų pajėgos, idėją palaikė Klaipėdos miesto meras Rimantas Taraškevičius, VĮ Klaipėdos valstybinio jūrų uosto direkcija generalinis direktorius Eugenijus Gentvilashttp://www.ve.lt/naujienos/lietuva/lietuvos-naujienos/klaipedos-laivu-paradas-jau-renka-igulas/.
Pirmajame parade dalyvavo 80 įvairaus dydžio laivų, jachtų, katerių, valčių. Laivų kolonai vadovavo jachtos "Lietuva" kapitonas Osvaldas Kudzevičius. Pirmojoje laivų šventėje apsilankė apie 5 tūkstančiai žmonių. Jūrinės visuomenės ir renginių organizatoriams pavyko paversti šį renginį tradicija.

 2010 m. visuomenei pirmą kartą pristatytas bendrovės "Towmar" jūrinio vilkiko "Tak9" "šokis". Nuo 2016 m. rengiami dviejų vilkikų pasirodymai. 
 2011 m. Klaipėdos laivų parado metu inauguruotas Klaipėdos miesto meras Vytautas Grubliauskashttps://www.delfi.lt/verslas/transportas/klaipedoje-vasaros-sezona-atidarys-naktinis-laivu-paradas.d?id=45073543 Straipsnis apie 2011 metų Klaipėdos laivų paradą
 2011 m. Lietuvos aukštosios jūreivystės mokyklos pirmo kurso studentai pradeda naują tradiciją - Klaipėdos laivų parado šventės metu iškilmingai prisiekia jūrai Smiltynėje prie paminklo "Albatrosas".http://www.lajm.lt/news/191/44/Priesaika-jurai/d,LAJM_NEWS.html 
 2013 m. Klaipėdos laivų parado metu surengta ir svarbiausia Lietuvos kariuomenės šventė – Kariuomenės ir visuomenės diena.
 2017 m. surengtas Danės upės paradas, kuriame dalyvavo kanojininkai ir baidarininkai, irklentininkai ir vandens dviračių mėgėjai.

 Šventės reikšmė Klaipėdai 
Klaipėdos laivų paradas aprašomas kaip nauja, europietiška, jūrinio miesto įvaizdį atspindinti šventė, skelbianti vasaros laivybos sezono pradžią. Renginys netradicinėmis priemonėmis visuomenei pristato jūrų verslą bei pramogas. Į šventę atvyksta svečių iš visos Lietuvos bei užsienio šalių. Dėl renginių ir lankytojų gausos Klaipėdos laivų paradas vadinamas mažąja Jūros šventehttps://www.lzinios.lt/lzinios/gimtasis-krastas/mazoji-juros-svente-klaipedoje/202086 .

 Šventės tikslai 
„Klaipėdos laivų parado“ organizatorių tikslas- kasmet pakviesti visus Lietuvos gyventojus su savo plaukiojimo priemonėmis prie jūros ir paskelbti simbolinę pramoginės laivybos sezono pradžią. Šventėje kviečiami dalyvauti visų tipų ir konstrukcijų laivai. Kurėnai, baidarės, kanojos, irklinės valtys, luotai, vandens dviračiai, plaustai galėtų šurmuliuoti Danės upėje, o jachtos, kateriai ir didesnieji laivai- Kuršių mariose. Įspūdingiausiai pasipuošusios įgulos apdovanojamos prizais.

 Laivų mūšis 
2010 metais publikai buvo suvaidintas 1808 m. spalio 30 d. incidentas. Inscenizacijoje buvo atkurti įvykiai, kai į Klaipėdos uostą netikėtai atplaukė laisvojo miesto Gdansko flotilės laivas „Le General Rapp“ ir atakavo amerikiečių laivą „Rebecca“. Karinį konfliktą Danės žiotyse Kuršių mariose inscenizavo Klaipėdos istorinės karybos klubas. Laivų vaidmenis prisiėmė patrankomis ir įgulomis su šautuvais apginkluoti burlaiviai „Lady Sophie“ ir „Vagant“.

 Išnašos 

 Nuorodos 
 Straipsnis apie 2010 m. Klaipėdos laivų paradą
 Straipsnis apie 2016 m. Klaipėdos laivų paradą ir jo istoriją
 Straipsnis apie 2011 metų Klaipėdos laivų paradą
 Straipsnis apie 2015 metų Klaipėdos laivų paradą 
 Lietuvos aukštosios jūreivystės mokyklos straipsnis apie dalyvavimą Klaipėdos laivų parado programoje 
 2017 m. Klaipėdos laivų parado programa 
 Filmas apie 2017 m Klaipėdos laivų paradą

Kategorija:Lietuvos šventės
Kategorija:Klaipėdos kultūra
Kategorija:Lietuvos kasmetiniai renginiai